als_Latn dik_Latn sag_Latn
Policia e Elbasanit ka shoqëruar sot në komisariat disa mbështetës të LSI.
Uniformat blu në këtë qytet, në bashkëpunim me IKMT, bllokuan disa mjete dhe më pas shoqëruan për në polici drejtuesit e tyre pasi ishin duke kryer punime në njësinë administrative Papërr.
Burime policore bënë me dije se një javë më parë ndaluan disa fadroma të bashkisë Cërrik (e drejtuar nga LSI) pasi sipas saj po kryenin punime në bashkinë Elbasan.
LSI nga ana e saj i ka dënuar veprimet e policisë dhe ka argumentuar se nuk mund të ndalohen iniciativa private të cilat u vijnë në shërbim komunitetit. Njëkohësisht burime nga kjo forcë politike i ka kërkuar shërbimeve të policisë që të distancohen e të mos përdoren politikisht për qëllime elektorale.
Thellimi i polemikave të fushatës nga krerët në qendër është duke u reflektuar edhe në bazë. Sipas të dhënave, gjatë këtyre ditëve në Elbasan janë shkarkuar nga detyra disa drejtorë, dhe janë larguar nga puna mbështetës të forcave të ndryshme politike. Infoelbasani.al
als_Latn als_Latn als_Latn als_Latn als_Latn